Document ID: 32007R1207

KOMISSION ASETUS (EY) N:o 1207/2007,
annettu 16 päivänä lokakuuta 2007,
neuvoston asetuksen (EY) N:o 1493/1999 soveltamista koskevista eräistä yksityiskohtaisista säännöistä tiettyjen viinituotteiden kuvauksen, nimityksen, tarjontamuodon ja suojauksen osalta annetun asetuksen (EY) N:o 753/2002 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon viinin yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1493/1999 (1) ja erityisesti sen 53 artiklan ja 80 artiklan b alakohdan,
sekä katsoo seuraavaa:
(1)
Kun kyseessä on tuottajajäsenvaltion erityisten säännösten mukainen perinteinen käytäntö, tämä jäsenvaltio voi tavanomaisesta säännöstä poiketen sallia nimenomaisin luvin ja asianmukaista valvontaa soveltaen, että tma-laatuviiniä valmistetaan lisäämällä kyseisen viinin perustuotteeseen yhtä tai useampaa sellaista viinituotetta, joka ei ole peräisin siltä määritellyltä alueelta, jonka nimellä kyseinen viini on varustettu. Jotta taloudellisille toimijoille ja toimivaltaisille viranomaisille ei aiheutuisi vahinkoa komission asetuksen (EY) N:o 753/2002 (2) 31 artiklan 3 kohdassa säädetyn poikkeuksen voimassaolon päättymisestä, olisi säädettävä voimassaolon pidentämisestä.
(2)
Asetuksen (EY) N:o 753/2002 liitteessä II luetellaan sellaisten viiniköynnöslajikkeiden ja niiden synonyymien nimet, joissa on maantieteellinen merkintä ja jotka voivat esiintyä viinien päällysmerkinnöissä. Luetteloa olisi mukautettava Romanian käyttämien merkintöjen vuoksi.
(3)
Hallinnollisen rasituksen vuoksi ja kaupankäynnin ongelmien välttämiseksi tätä asetusta olisi sovellettava 1 päivästä heinäkuuta 2007 alkaen.
(4)
Sen vuoksi asetusta (EY) N:o 753/2002 olisi muutettava.
(5)
Tässä asetuksessa säädetyt toimenpiteet ovat viinin hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 753/2002 seuraavasti:
1)
Muutetaan 31 artiklan 3 kohta seuraavasti:
a)
Korvataan toisen alakohdan b alakohdassa päivämäärä ”31 päivänä elokuuta 2007” päivämäärällä ”31 päivänä elokuuta 2008”.
b)
Korvataan kolmannessa alakohdassa päivämäärä ”31 päivään elokuuta 2007” päivämäärällä ”31 päivään elokuuta 2008”.
2)
Korvataan liite II tämän asetuksen liitteellä.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
Sitä sovelletaan 1 päivästä heinäkuuta 2007.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 16 päivänä lokakuuta 2007.

Labels: 3
17
6